زۆڵە بێشکۆکان

زۆڵە بێشکۆکان () فیلمێکی جەنگی ساڵی ٢٠٠٩یە و لە نووسین و دەرھێنانی کوێنتن تارانتینۆ و نواندنی براد پیت، کریستۆف ڤاڵتز، مایڵ فاسبێندەر، ئیلای ڕۆت، دیان کرووگ، تیل شڤایگەر و میلاینی لۆرێنە. چیڕۆکی فیلمەکە باسی مێژوویەکی دەستکاریکراوی سەردەمی نازیەکان دەکات، کە تێیدا کۆمەڵێک سەربازی جولەکە ھەوڵی تیرۆرکردنی سەرکردایەتی نازیەکان دەدەن بە سەرکردایەتی شۆشانا درێیفوس (لۆرێن)، کچێکی جولەکەی فەڕەنسی و بەڕێوبەری سینەما و ھەروەھا ئەفسەری باڵا ئاڵدۆ ڕەین (پیت). کریستۆفەر ڤالتز ڕۆڵی ھانس لاندا دەبینێ، کەوا سەرکردەیەکی نازیەکانە و بەدوای ئەو تاقمەی جولەکەکان دەگەڕێ و ھەوڵی ھەڵوەشاندنەوەی پلانەکەیان دەدات. تایتڵی فیلمەکە لە فیلمێکی ١٩٧٨ی ئێنزۆ جی. کاستلیاری بە ھەمان ناوەوە وەرگیراوە.

تارانتینۆ سیناریۆی زۆڵە بێ شکۆکەکانی لەساڵی ١٩٩٨ەوە نووسیبوو، بەڵام دوودڵ لەبارەی  کۆتایی سیناریۆکە، ە بۆیە بڕیاری دواخستنی فیلمەکەی دا و دوو بەشی لە فیلمی کیڵ بیڵ دەرکرد لە ٢٠٠٣ و ٢٠٠٤ و دواتر فیلمی بەڵگەی مەرگ لە ٢٠٠٧، ئینجا ھاتەوە سەر پڕۆژەکە. بەرھەمھێنانی فیلمەکە بە ھاوبەشی لەنێوان ویلایەتە یەکگرتووەکانی ئەمریکا و ئەڵمانیا ئەنجامدرا و وێنەگرتنی فیلمەکەش لە شوباتی ٢٠٠٨ دەستیپێکرد و دیمەنەکانی لە فەڕەنسا و ئەڵمانیا وێنەی گیرا بە بودجەی ٧٠ میلیۆن دۆلار.alt=|ڕاست|وێنۆک|300x300پیکسڵ|کاستی فیلمەکە لە فیستیڤاڵی فیلمی کان، ٢٠٠٩

زۆڵە بێشکۆکان توانی ٣٢١ میلیۆن دۆلار لە سەرتاسەری جیھاندا کۆبکاتەوە و بووە پڕداھاترین فیلمی تارانتینۆ تا دەرچوونی فیلمی جانگۆی ئازادکراو لە ساڵی ٢٠١٢ کەوا فیلەکەی کردە دووەم پڕداھاترین فیلمی تارانتینۆ. فیلمەکە پێشوازیەکی گەرمی ڕەخنەگرانی لێکرا لە خەڵاتەکانی ئۆسکاردا بۆ ھەشت خەڵات پاڵێورا دیارترین باشترین فیلم، باشترین دەرھێنەر و باشترین سیناریۆی ڕەسەن. کریستۆف ڤاڵتز بۆ ڕۆڵی ھانس لاندا، توانی خەڵاتی باشترین ئاکتەر لە فیستیڤاڵی فیلمی کان، خەڵاتی بافتا، گۆڵدن گڵۆب، سکرین گیڵد، کریتیکس چۆیس و ئۆسکار بباتەوە بۆ باشترین ئاکتەری پشتگیریکار.

 سەرچاوەکان 

 بەستەرە دەرەکییەکان 






پۆل:فیلمە ئەمریکییەکان
پۆل:فیلمەکان بە زمانی ئینگلیزی
پۆل:فیلمەکانی ٢٠٠٩
پۆل:فیلمەکان بە زمانی ئینگلیزی-ئەڵمانی
پۆل:ئەو فیلمانەی لە لەندەن دانراون
پۆل:فیلمەکانی یوونیڤەرساڵ پیکچەرز
پۆل:فیلمە ئەمریکییەکانی دەیەی ٢٠٠٠
پۆل:فیلمەکانی دەیەی ٢٠٠٠ بە زمانی ئینگلیزی
پۆل:فیلمە ئەڵمانییەکانی دەیەی ٢٠٠٠
پۆل:فیلمە درامییە ئەکشنییە ئەمریکییەکان
پۆل:فیلمە ئەکشنییە ھەستبزوێنە ئەمریکییەکان
پۆل:فیلمە ئەمریکییەکان دەربارەی تۆڵەسەندنەوە
پۆل:فیلمە درامییە جەنگییە ئەمریکییەکان
پۆل:براوەکانی بافتا (فیلمەکان)
پۆل:فیلمەکانی ستۆدیۆی بابێلسبێرگ
پۆل:فیلمە ئەڵمانییەکان بە زمانی ئینگلیزی
پۆل:فیلمەکان کە لە فەڕەنسا داندراون
پۆل:فیلمەکان کە لە ئەڵمانیا وێنەیان گیراوە
پۆل:فیلمە فرە زمانە ئەمریکییەکان
پۆل:ئەو فیلمانەی لە شاری پاریس وێنەیان گیراوە
پۆل:فیلمە فرە زمانە ئەڵمانییەکان
پۆل:ئەو فیلمانەی لە پاریس داندراون
پۆل:فیلمە ئەمریکییەکان بە زمانی فەرەنسی
پۆل:فیلمە ئەڵمانییەکان بە زمانی فەرەنسی